अब आदिवासी बच्चों को मुफ्त में कोचिंग देंगे, 10 लाख स्वीकृत
जिले के वनांचल में शिक्षा का उजियारा फैलाने आदिवासी बच्चों को नि:शुल्क विशेष कोचिंग दी जाएगी। इसके लिए जिला प्रशासन ने कार्ययोजना तैयार की है। सालाना 10 लाख रुपए खर्च कर आदिवासी बच्चों को शिक्षा की मुख्यधारा से जोड़ा जाएगा। सबसे पहले गांवों को चिन्हांकित कर वहां विशेष कोचिंग केंद्र खोले जाएंगे।
कार्ययोजना अनुसार चरणवार तरीके से मुख्यालय व गांवों को चिन्हांकित कर पहले केंद्र खोले जाएंगे। इसके बाद बच्चों को चिन्हांकित कर स्पेशल ट्रेनिंग दी जाएगी। आदिवासी अंचलों के बच्चों को पर्याप्त शिक्षा दिलाने के मंशानुरूप प्रशिक्षित शिक्षकों का सहारा लिया जाएगा। गौरतलब है कि जिला प्रशासन की ओर से आदिवासी बच्चों के अलावा हाईस्कूल, हायर सेकंडरी स्कूल में पढ़ रहे छात्र-छात्राओं के लिए भी कोचिंग सेंटर स्थापित किए जाने की योजना तैयार की है। काॅलेज स्टूडेंट्स व काॅलेज की पढ़ाई कर चुके युवा को भी ई लाइब्रेरी केंद्र कोचिंग दी जा रही है।
मुख्यालय व गांवों में खोले जाएंगे कोचिंग सेंटर
आदिवासी बच्चों को विशेष कोचिंग दिए जाने कार्ययोजना तैयार है। इसके लिए 10 लाख रुपए स्वीकृत किए गए है। सालाना चरणवार तरीके से मुख्यालय व गांवों में केंद्र स्थापित कर बच्चों को नि:शुल्क शिक्षा दी जाएगी। राजेश सिंह राणा, कलेक्टर
hin_Deva hin_Deva hin_Deva hin_Deva hin_Deva